lv lv mg en en gl en en pt en uz en en en hi en en en ja pt en pt en en zh en en pt en pt zh en en ta en en ta en nl lv lv hbs_lat lv es ru en lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv fr lv lv sl sv en lv lv lv en it lv uk de sk
2022. gada februāris - Enefit Latvija
Dažas Enefit vietnes daļas nedarbojas ar Internet Explorer tīmekļa pārlūkprogrammu. Lūdzu, izmantojiet citu pārlūkprogrammu, lai iegūtu pilnu pieredzi.
SIA Enefit ikmēneša enerģijas tirgus apskatā Jūs varat uzzināt informāciju par nozīmīgākajām enerģijas tirgus izmaiņām un iemesliem, kuri to ir ietekmējuši aizvadītājā mēnesī.
Kā ir mainījusies elektrības un gāzes cena 2022. gada februārī?
Kādi faktori ir veicinājuši cenu izmaiņas?
Īsā pārskata video uzzināsiet no SIA Enefit korporatīvo klientu pārdošanas vadītāja Edgara Cvetkova.
Spiediet uz video un uzziniet vairāk.
Februārī biržas elektroenerģijas cena salīdzinājumā ar janvāri saruka par 27,18% līdz 104,72 EUR/MWh. Cena galvenokārt kritās pateicoties palielinātam vēja enerģijas ražošanas apjomam Skandināvijā, taču to pozitīvi ietekmēja arī augstākas hidroenerģijas ražošanas jaudas.
Salīdzinājumā ar aizvadītā, 2021., gada februāri elektroenerģijas cena šogad bija par 80,16% augstāka.
Ziemeļvalstu ūdens bilance hidrorezervuāros februārī palielinājās par 10,2 TWh, un, līdz ar to, tā šobrīd ir 1,64 TWh virs normas līmeņa.
CO2 kvotu cena februārī salīdzinājumā ar iepriekšējo mēnesi pieauga par 7,75%, un šobrīd tā ir vidēji 90,74 EUR/t. Prognozes liecina, ka marta mēnesī kvotu cena varētu sarukt.
Indikatīvā nākotnes līgumu cena Latvijas tirdzniecības apgabalā 2022. gadam ir 170,62 EUR/MWh, 2023. gadam 129,61 EUR/MWh un 2024. gadam – 102,89 EUR/MWh.
Indikatīvā nākotnes līgumu cena vidējam biznesa klienta patēriņa profilam atspoguļo šī brīža prognozes nākotnes cenām Latvijas, Igaunijas un Somijas cenu apgabalā.
Dabasgāzes cena februārī saruka pateicoties mazākam pieprasījumam un siltāku laikapstākļu dēļ, taču februāra pēdējā nedēļā, līdz ar Krievijas iebrukumu Ukrainā, gāzes cenu svārstības atjaunojās. Tiek prognozēts, ka tās saglabāsies dinamiskas visu pavasari.
Naftas cena februārī salīdzinājumā ar janvāri palielinājās par gandrīz 10%, līdz 94,1 USD/bbl. Arī izmaiņas naftas cenās saistītas ar ģeopolitisko spriedzi - Krievijai noteiktās sankcijas var izraisīt piegādes traucējumus, un Naftas eksportētājvalstu organizācijas (OPEC) ražošanas jaudas šobrīd nav pietiekami lielas, lai novērstu deficītu.
Salīdzinājumā ar janvāri dabasgāzes cena TTF biržā februārī saruka par 4,82% līdz 81,09 EUR/MWh, savukārt salīdzinājumā ar 2021. gada februāri tā bija par 297,84% augstāka.
Indikatīvā TTF nākotnes līguma cena 2022. gadam ir 201,5 EUR/MWh, 2023. gadam - 80,5 EUR/MWh un 2024. gadam – 51,1 EUR/MWh.
Indikatīvā TTF nākotnes līgumu cena atspoguļo šī brīža prognozes nākotnes cenām.
Tirgus pārskats ir sagatavots, izmantojot Enefit analītiķiem pieejamo aktuālo tirgus informāciju. Pārskatam ir informatīvs raksturs, un tas nav uzskatāms par Enefit solījumu, priekšlikumu vai oficiālu prognozi. Enefit neuzņemas atbildību par izdevumiem vai kaitējumu, kas var rasties, izmantojot šajā tirgus pārskatā sniegto informāciju.
Iesūtiet savus jautājumus, lai mēs uz tiem varētu sniegt atbildes nākammēnes
Paldies, jūsu jautājums ir iesniegts!
Lūdzam aizpildīt visus ar * atzīmētos laukus!
Pārstāvētais uzņēmums, organizācija Obligāts lauks
Vārds, Uzvārds Obligāts lauks
Jautājumi uz kuriem vēlētos dzirdēt atbildes nākammēnes:
Uzzini svarīgāko par enerģijas nozares jaunumiem un tendencēm
Enefit – pilna servisa energokompānija
Darba laiks P. – Pt. 8.00 – 17.00
Privātpersonām 6000 0055 (8.00 – 20.00) elektriba@enefit.lv
Uzņēmumiem 6000 0056 (P. – Pt. 8.00 – 17.00) info@enefit.lv
Vesetas iela 7, Rīga, LV-1013
BUJ Klientu datu lietošanas principi